.td_uid_2_6027ac3e470cb_rand.td-a-rec-img{text-align:left}.td_uid_2_6027ac3e470cb_rand.td-a-rec-img img{margin:0 auto 0 0} "L-ewwel kanċer li kelli kien meta kelli 41 sena. Illum għandi 70. L-ewwel wieħed kien fis-sider imbagħad kelli kanċer ieħor aktar aggressiv. Imma il-kanċer ħareġ ukoll fl-għadam" hekk tibda biex tirrakkonta Saverina Agius li taqsam l-esperjenza tagħha ma' Newsbook.com.mt . Saverina, bħal ħafna, ma kellhiex idea x'inhi l-Hospice iżda f'qasir żmien bdiet tuża s-servizzi tagħhom. "Kienet għajnuna li ma kontx qed nistenna. Kont qisni qed inġorr karru waħdi u f'daqqa waħda bdew jiġbduh intom," tkompli tirrakkonta hekk kif tispjega d-diversi servizzi li pprovdewlha fosthom servizz ta' trasport għall-isptar u lura kif ukoll fiżjoterapija. Hi tgħid li għalkemm tagħti donazzjoni lil Hospice, żgur li din id-donazzjoni ma tkoprix l-ispejjeż tas-servizzi li ngħatat. Saverina tistqarr li meta kważi 30 sena ilu saret taf li għandha l-ewwel kanċer għamlet tlett ijiem tgħix fl-isħab sakemm fi kliemha stess irraġunat "mela jien se mmut meta jien għadni ħajja?". Bil-Hospice hija tħoss li għandha moħħha mistrieħ u proprju nhar il-Ħadd 14 ta' Frar se tiġi organizzata l-maratona "Bl-Imħabba Naslu". "Ħafna pazjenti għandhom bżonn l-għajnuna tal-Hospice. Biex jibnu l-post il-ġdid iridu eluf kbar. Int fejn taf li għada pitgħada hux se jiġrilek xi ħaġa? Meta tgħin il-Hospice tkun qed tinvesti flusek li se jintużaw għal skop verament tajjeb," tappella Saverina. Segwi l-intervista sħiħa hawn taħt: Fl-aħħar ġranet Newsbook.com.mt tkellem ukoll ma' Roseanne Pace, li hija nurse mal-Hospice. Aqra: Filmat: "Nibqa' nġorr il-pazjent miegħi wara l-ħin tax-xogħol" – Roseanne minn Hospice Il-maratona Bl-Imħabba Naslu se tkun qed titwassal fuq l-istazzjonijiet lokali kollha nhar il-Ħadd 14 ta' Frar. L-għajnuna tiegħek hija apprezzata. Ritratt: Facebook – Hospice Malta Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6027ac3e473d3_rand.td-a-rec-img{text-align:left}.td_uid_3_6027ac3e473d3_rand.td-a-rec-img img{margin:0 auto 0 0}